กฎกระทรวงกฎกระทรวงฉบับที่ ๖ (พ.ศ. ๒๕๒๔)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ และมาตรา ๙๗ วรรคสอง แห่งพระราชบัญญัติการขนส่งทางบกพ.ศ. ๒๕๒๒ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ เจ้าของโรงเรียนสอนขับรถผู้ใดประสงค์จะขอให้กรมการขนส่งทางบกรับรองโรงเรียนสอบขับรถให้ยื่นคำขอตามแบบของกรมการขนส่งทางบก พร้อมด้วยหลักฐาน ดังต่อไปนี้(๑) ภาพถ่ายใบอนุญาตตั้งโรงเรียน(๒) ภาพถ่ายใบอนุญาตเป็นเจ้าของโรงเรียนพร้อมด้วยสำเนาหรือภาพถ่ายทะเบียนบ้านและภาพถ่ายบัตรประจำตัวประชาชน(๓) หลักสูตรการสอนทั้งภาคทฤษฎีและภาคปฏิบัติของโรงเรียน(๔) หลักฐานแสดงคุณวุฒิของผู้สอนทุกคน(๕) แผนที่แสดงที่ตั้งโรงเรียนและแบบแปลนแผนผังอาคารเรียนและสิ่งปลูกสร้างภายในบริเวณโรงเรียนตลอดจนสนามฝึกหัดขับรถ(๖) ภาพถ่ายรถที่ประสงค์จะใช้ในการฝึกหัดขับรถข้อ ๒ โรงเรียนสอนขับรถที่กรมการขนส่งทางบกรับรองจะต้องปฏิบัติตามเงื่อนไข ดังต่อไปนี้(๑) จัดให้มีสนามฝึกหัดขับรถซึ่งมี(ก) ถนนขนาดกว้างไม่น้อยกว่า ๖ เมตร ยาวไม่น้อยกว่า ๓๐๐เมตร ซึ่งมีทางลาด ทางชัน ทางแยก ทางโค้ง สะพาน และทางรถไฟจำลอง ทั้งนี้ ตามแบบแปลนแผนผังที่กรมการขนส่งทางบกกำหนดหรือตามที่กรมการขนส่งทางบกให้ความเห็นชอบ(ข)เครื่องหมายจราจรและสัญญาณจราจรตามกฎหมายว่าด้วยการจราจรทางบกที่กรมการขนส่งทางบกกำหนด(ค) ศาลาที่พักของนักเรียน(๒)ทำการสอนทั้งภาคทฤษฎีและภาคปฏิบัติตามหลักสูตรที่กรมการขนส่งทางบกให้ความเห็นชอบ(๓)จัดให้มีผู้สอนภาคทฤษฎีซึ่งมีคุณวุฒิไม่ต่ำกว่าปริญญาตรีทางกฎหมายอย่างน้อย ๑ คนและผู้สอนซึ่งมีคุณวุฒิไม่ต่ำกว่าประโยควิชาชีพชั้นสูง แผนกช่างเครื่องยนต์หรือเทียบเท่าอย่างน้อย๑ คน(๔)จัดให้มีผู้สอนภาคปฏิบัติซึ่งมีคุณวุฒิไม่ต่ำกว่าประโยควิชาชีพชั้นสูง แผนกช่างเครื่องยนต์หรือเทียบเท่าและได้รับใบอนุญาตเป็นผู้ขับรถของกรมการขนส่งทางบกมาแล้วไม่น้อยกว่า ๓ ปีอย่างน้อย ๑ คน(๕) จัดให้มีรถยนต์สำหรับฝึกหัดขับรถแบบคันบังคับคู่ที่มีน้ำหนักรถและน้ำหนักบรรทุกรวมกันไม่เกิน ๓,๕๐๐ กิโลกรัม และรถยนต์สำหรับฝึกหัดขับรถแบบคันบังคับคู่ที่มีน้ำหนักรถและน้ำหนักบรรทุกรวมกันเกินกว่า๓,๕๐๐ กิโลกรัม ที่มีสภาพมั่นคงแข็งแรง และมีเครื่องอุปกรณ์เพื่อความปลอดภัยถูกต้องตามที่กรมการขนส่งทางบกกำหนดหรือตามที่กรมการขนส่งทางบกให้ความเห็นชอบ(๖) จัดให้มีเครื่องยนต์ผ่าซีกชนิดเครื่องดีเซลและเครื่องก๊าซโซลีนเพื่อใช้ประกอบการสอน(๗)รับนักเรียนที่ผ่านการทดสอบสมรรถภาพของร่างกายตามหลักเกณฑ์และวิธีการที่กรมการขนส่งทางบกกำหนด(๘) จัดทำและส่งรายงานการรับนักเรียน รายงานการสอนนักเรียนและรายงานการทดสอบและวัดผลทั้งภาคทฤษฎีและภาคปฏิบัติ ทั้งนี้ ตามระเบียบที่กรมการขนส่งทางบกกำหนด(๙)ใช้หนังสือรับรองผลการสอบตามแบบที่กรมการขนส่งทางบกกำหนด(๑๐)ต้องอำนวยความสะดวกแก่อธิบดีกรมการขนส่งทางบกหรือผู้ที่อธิบดีมอบหมายในการเข้าตรวจสอบการสอนการทดสอบและวัดผลข้อ ๓ เจ้าของโรงเรียนสอนขับรถที่กรมการขนส่งทางบกรับรองผู้ใดประสงค์จะเปลี่ยนแปลงหรือย้ายสถานที่ตั้งโรงเรียนหรือสนามฝึกหัดขับรถ ให้ยื่นคำขอให้รับรองโรงเรียนสอนขับรถใหม่พร้อมด้วยแผนที่แสดงที่ตั้งโรงเรียนและแบบแปลนแผนผังอาคารเรียนสิ่งปลูกสร้างในบริเวณโรงเรียนหรือสนามฝึกหัดขับรถแห่งใหม่ แล้วแต่กรณีข้อ ๔ เมื่อปรากฏว่าโรงเรียนสอนขับรถที่กรมการขนส่งทางบกรับรองโรงเรียนใดไม่ปฏิบัติตามเงื่อนไขในข้อ๒ ให้กรมการขนส่งทางบกมีอำนาจตักเตือนหรือยกเลิกการรับรองโรงเรียนสอนขับรถนั้นได้ตามควรแก่กรณีการยกเลิกการรับรองโรงเรียนสอนขับรถตามวรรคหนึ่งให้กรมการขนส่งทางบกแจ้งเป็นหนังสือให้เจ้าของโรงเรียนสอนขับรถทราบและปิดสำเนาหนังสือนั้นไว้ในที่เปิดเผย ณ โรงเรียนสอนขับรถดังกล่าวข้อ ๕ การยื่นคำขอตามกฎกระทรวงนี้(๑) สำหรับโรงเรียนที่ตั้งอยู่ในเขตกรุงเทพมหานครให้ยื่นต่อกรมการขนส่งทางบก(๒) สำหรับโรงเรียนที่ตั้งอยู่ในเขตจังหวัดอื่นนอกจากกรุงเทพมหานครให้ยื่นต่อกรมการขนส่งทางบกหรือสำนักงานขนส่งจังหวัดนั้น ๆข้อ ๖ หนังสือรับรองโรงเรียนสอนขับรถให้ใช้แบบหนังสือรับรองโรงเรียนสอนขับรถท้ายกฎกระทรวงนี้ให้ไว้ ณ วันที่ ๒ พฤศจิกายน พ.ศ. ๒๕๒๔ร้อยตำรวจโท ชาญ มนูธรรมรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.หนังสือรับรองโรงเรียนสอนขับรถ(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๙๗วรรคสอง แห่งพระราชบัญญัติการขนส่งทางบก พ.ศ. ๒๕๒๒บัญญัติว่าการรับรองโรงเรียนสอนขับรถ ให้เป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้โชติกานต์/ปรับปรุง๑๓ มกราคม ๒๕๕๙[๑] ราชกิจจานุเบกษาเล่ม ๙๘/ตอนที่ ๒๑๒/ฉบับพิเศษ หน้า ๓๑/๒๕ ธันวาคม ๒๕๒๔